Pa pak krokodil kaalhande om sy kind te redArgieffoto Media in Zimbabwe berig ŉ inwoner van Mutoko het ŉ krokodil met sy kaal hande gepak om sy seun uit die dier se bek te bevry. Die Herald-koerant berig Tafadzwa Kachere en sy 11-jarige seun Tapiwa het op Oukersaand probeer om ŉ rivier oor te steek toe die krokodil die seun aangeval het. Kachere het glo bo-op die krokodil se rug gespring en sy kake probeer oop forseer. Hy het glo met sy kaal vuiste op die krokodil se kop gehamer en riete in sy oë gesteek. Die krokodil het die kind laat los en toe Kachere aangeval. Kachere kon uit sy greep uit kom. Volgens die koerant het die seun ŉ been verloor en die pa se arm is deurboor. Altwee het oorleef. Krokodil-aanvalle is algemeen in plattelandse Zimbabwe tydens die reënseisoen, maar talle gevalle word nie aangemeld nie. -SAPA